Donderdagaand: 11 Januarie 2018 - Weather Forecasting for South Africa
Donderdagaand: 11 Januarie 2018
​Goeie naand almal: Hallo Kenya: Mostly fine in the north and east with cloudy patches in the west and south. Only one spot in the extreme south-west with rain/showers and an odd storms or two, see green.
Klompie hitte storms, sien die dele met groen omkring maar tot ne met 6nm net enkele kolle waar ek ‘n klein bietjie reën sine, Ritchie (suid van Kimberley) wys 0.4mm en dan Buffelsfontein (Oos-Kaap) 1,2mm, en ‘n paar druppels in die oos en noord-oos Vrystaat, maar nog nie meetbaar nie. Mens kan op die temperatuur veld sien waar daar ‘n paar storms koel lug ingedruk het, maar ai, dit reën nie rêrig nie.
Was bitsig warm in die Kaap vandag en let daarop dat die foto met die groen agtergrond vure bly wys daar naby George en die dele wat moontlik kan brand word al groter.
Vredendal het lekker begin afkoel, af na sowat 22 C teen 6nm, daar is egter nog kolle in die Boland met temperature > 30 C.
Dit was ook weer meestal bewolk oor die noorde en oostelike dele en die temperature, gegewe dit is Januarie, was ver onder 30 C vir die dag. Die bolughoog bly môre in plek, wat beteken ons kan nie veel meer as vandag verwag nie, ja die los hittestorms en as jy baie gelukkig is en kry 10mm, dan moet jy onthou om dankie te sê aan die Groot Man wat oor ons waghou..
Die oppervlakte trog skuif môre land-in en alhoewel nog warm in die weste sal die verre westelike dele ‘n effe koeler suid-weste wind kry, troos koelte maar nie reën nie….
Tot tyd en wyl die bolughoog nie padgee nie, gaan dit sukkel om goed en lekker te reën oor groot gebiede, ja die los hittestorms hier en daar kan op een deel van jou plaas 2mm gee, ‘n ander deel 8mm en dan kan daar ook dele wees wat niks kry nie. Nou wel nie goed gevorm nie, maar die tropiese laagdruk stelsels noord van Madagaskar is nie goed vir ons vir reën nie, en van die redes waarom die bolughoog nie wil padgee nie. Wat by ons geld, geld ook vir Namibië. Daar glip so dan en wan ‘n bietjie vog in uit die noorde maak ‘n paar blitse en donder maar dit reën nie regtig goed nie, die verre noordelike dele wat nader is aan die I.T.K.S is kan kolle beter doen.
Die wolke gaan môre ook minder wees oor die noordelike en oostelike binneland, dus kan ons in die algemeen ook warmer dagtemperature verwag, en met warmer temperature kan daar een of twee mik en druk storms voorkom, maar dit is die beste senario..
Dit is dit vir nou, lekker aand..